**Жаһандану – күрделі, екі жақты құбылыс**

**1. Жаңа сөздермен танысыңыз.**

Жаһандану, әлемдік қауымдастық, ұлттық мемлекеттер, аймақтар, тәуелділік, жалпыға ортақ, саяси, мәдени ережелер, бір жүйе, бағдарламалар, ғарышты игеру, бүкіләлемдік, сауда ұйымы, туристік ұйым, әлемдік ұйым, әлемдік қаржы, кедергі, ақпараттар, қаржылық, біртұтас, кеңістік жүйесі, жаһандану үрдісі, нарық жүйесі, халықаралық қатынастар, біркелкілендіру.

**2. Сұрақтарға жауап беріңіз:**

а) «Жаһандану» дегенді қалай түсінесіз?

ә) Жаһанданудың негізгі сипатын айта аласыз ба?

б) «Шекарасыз әлем», «біртұтас әлем» немесе «біртұтас экономика» деген

тіркестердің мағынасын қалай түсінесіз?

**3. Мәтінді оқыңыз.**

**Жаһандану** *(“глобализация”, “глобализм”)* ұғымдары XX ғасырдың 80-жылдары АҚШ-та қолданыла бастады. Алғашқы еңбектердің аттары *“Шекарасыз әлем”, “Біртұтас әлем”, “Біртұтас экономика”* деген аттармен жарық көрді.

Жаһандану дегеніміз не? Орыс ғалымы В.М.Межуев «жаһандану – әлемдік қауымдастықтағы ұлттық мемлекеттер мен аймақтардың бір-біріне өзара тәуелділігінің артуы, олардың жалпыға ортақ экономикалық, саяси және мәдени ережелері бар бір жүйеге бірте-бірте тартылуы, интеграциялануы», деп атап көрсетеді. Оған мысал – ЮНЕСКО, компьютерлендіру бағдарламалары, ғарышты игеру, бүкіләлемдік қуатты корпорациялар, Халықаралық сауда ұйымы, Халықаралық туристік ұйым сияқты әлемдік қаржы институттары тағы сол сияқты.

Жаһандануды былай сипаттауға болады: бір ел мен екінші елдің арасындағы кедергілер азаяды, кең көлемде қауымдасудың мәні мен мағынасы артады, ақпараттар беру ісі жеңілдейді, қаржылық, ақпараттық салаларда біртұтас кеңістік жүйесі қалыптасады.

Қазір әлемдік қауымдастықта жаһандану үрдісі туралы оны жақтайтын және оны тіптен қабылдай алмайтын екі топ бар. Жақтаушылар, жаһандану нарық жүйесінде баға біркелкілігін жүзеге асырады, сондықтан, түбінде бағаның реттелуін, бірыңғай әрі салыстырмалы түрде төмен болуы мүмкіндігін алға тартады. Олардың пікірінше, жаһанданудың басты мақсаты – дамудың біркелкілігіне жету, мысалы, бір елде жаңғыртылған іс екінші елде артта қалып қоюы жан-жақты тиімсіз. Егер бірнеше ел компьютер жүйесінің бір бағдарламасын ұстанып, екінші бір елдер екінші бағдарламасын ұстанса, олар біріне-бірі қиюласпаса, байланыстың қай түрі болмасын қиындайтыны сөзсіз.

**4. Мәтін бойынша сұрақтарға жауап беріңіз:**

а. Мәтін не туралы?

ә. Жаһандану үдерісіне қандай сипаттама берілген?

б. Жаһандану туралы сіз не ойлайсыз?

**5. Келіңіз ой бөлісейік:**

1. Жаһандануды жақтайтындардың және оны қолдамайтындардың пікірлері қандай екен? .

2. Жаһанданудың жақсы және кері жақтары туралы сіздің пікіріңіз қандай?

**ЖАҺАНДАНУ ЖӘНЕ ҰЛТ МӘСЕЛЕСІ**

**1. Берілген сөз сөз тіркестерінің мағынасын қалай түсінесіз? Олармен сөйлем құрастырыңыз.**

Жаһандану кезеңі, ұлттық мемлекеттер, ақпараттың еркін қозғалысы, шетелдік инвестициялар, интеллектуалдық өнім, бәсекеге қабілетті, жеке тұлғаны дамыту, ұлттық басымдық, қолданбалы зерттеулер, ғылыми-өндірістік кешен, элиталық университет.

**2. Жаһандану сөзімен бірнеше сөз тіркестерін құраңыз.**

*Үлгі:* жаһандану дәуірі, жаһанданудың маңызы, ...

**3. Мәтінді оқыңыз.**

Жаһанданудың қайшылықтары Батыс Еуропа, Орталық Азия, Солтүстік Африка және Латын Америкасы елдерінде оған қарсы антиглобалистік қозғалыс туғызды. Мысалы, Ирак саясаттанушылары үшін жаһандану қазіргі Батыс монополияларының басқа елдерді өз ықпалына көндіретін саясат. Жалпы, Шығыс елдерінде оны мемлекеттердің тәуелсіздігіне төнген қауіп деп есептейтіндер басым, оның бетін тек Шығыстың бай мәдениетін, адамгершілік тәрбиесін қарсы қою арқылы қайтаруға болады. Бірақ Еуропа мен АҚШ-та білім алған мамандар ұлттық мәдениеттерін қабылдамай, өз елінің дәстүрлеріне салқындық білдіруде. Ол түсінікті де. Бүгін 2 млн.-нан астам студент шет елдерде білім алуда. Соның 565 мыңы АҚШ-та, 270 мыңы Ұлы­британияда, 227 мыңы Германияда, 125 мыңы Францияда, 140 мыңы Қытайда оқиды. Бұл мемлекеттер жастарға білім беріп қана қоймай, олардың бойына батыстық, америкалық сана мен көзқарасты да сіңіреді. “Болашақ” бағдарламасымен шетелдерде білім алып жатқан қазақ жастарының ұлттық, елдік ұстанымы бізді де алаңдататыны анық.

***Жаһандану дегеніміз, З.Бжезинский айтқандай, бұл америкалану,*** себебі, АҚШ қай жағынан да ең қуатты мемлекет, әлемді басқаруға, реттеуге кепіл бола алады. Оның ойын жалғастырушылар АҚШ президентін енді тек АҚШ азаматтары ғана емес, әлем азаматтары да сайласын деген ұсыныстар айтылуда. Космополиттік идеяны қолдаушылар тарихи сахнадан кететін елдерге АҚШ, Жапония, Германия, Англия, Франция сияқты мемлекеттерді қоспайды. Демек, мәселе шағын мемлекеттер тағдыры туралы болып отыр.

**4. Мәтін бойынша сұрақтар құрастырыңыз.**

4. Жаһанданудың жастарға әсері қандай?

5. Гибридті мәдениет дегенді қалай түсінесіз?

6. «Америкалану» дегенді қалай түсінесіз?

**5. Берілген сөйлемдерді мағынасына қарай толықтырыңыз:**

1. Ирак саясаттанушылары үшін жаһандану қазіргі ............................. басқа елдерді ............................... көндіретін саясат.

2. Бұл мемлекеттер ................. білім беріп қана қоймай, олардың бойына ........................, ............................ сана мен көзқарасты да сіңіреді.

3. Жаһандану кезеңінде ұлттық мемлекеттердің ............ жойып, олардың орнын ұлттан жоғары ...................... ................... басады.

4. Жаһандану ұлттардың арасында .................... туғызып, олардың бірін-бірі ....................., ...................... әкеледі.

5. Осыдан келіп ұлттық мәдениеттер ........................ бастайды да, олардың орнын ................., жасанды, “.................” бір мәдениеттер басатынына назар аударады.

**ЖАҺАНДАНУ ЖӘНЕ ЭКОНОМИКАЛЫҚ БӘСЕКЕЛЕСТІК**

**1. Ой шақыру. Келіңіз пікірлесейік!**

1. «Бренд» деген сөздің мағынасын қалай түсінесіз?

2. Ұлттық мемлекеттің беделі немен өлшенеді?

3. Бренд ол тек тауар ғана ма?

**2. Мәтінді оқыңыз, аударыңыз.**

*Жаһандану тұсында тауарлар, ақша шексіз алмасқан тұста ұлт туралы көзқарас та өзгеруде, жаңа теориялар пайда болуда.* Ұлт дегеніміз бүгін тілдік, мәдени, діни қауымдастық қана емес, ***ол бренд,*** оның бәсекелестікке сай өндіретін тауары. Ұлттық мемлекет сол тауарды өндіретін корпорация ғана. Бұл теориямен келісейік не келіспейік, мәселе онда емес, ұлттың беделі, жақсы аты (имиджі) оның өндіретін тауарларымен де өлшенетіні анық, ал ол өлшем ұлттың халықтар арасындағы орнын, беделін анықтайтыны ақиқат. *Ол бренд сыра ма, шұжық па, қазы ма, компьютер ме, автомобиль ме, онда тұрған ештеңе жоқ.* Бір ұлт бірнеше брендтің иесі болуы ықтимал. АҚШ-та жасалған авиалайнер десе, кинофильм десе, оған сұраныс барлығына күмән жоқ. “Шведтер кім?” десе, “кім “Вольво” мәшинесін жасаса, сол швед” деп жауап береді, шведтер “Қазақ кім?” деген сұраққа біз рухани байлықтарымызды алға тартармыз, ал мақтанарлық, әлемді қызықтыратын тауарларымыз жоқ.

***Сонымен, біздің жас мемлекетіміз жаһандану тұсында өз тауарымен танылмайынша, бәсекеге қабілетті ұлттардың қауымдастығына ене алмайтыны белгілі.*** Әрине, бұл мақсатқа жету экономикалық, әлеуметтік қатынастарды жетілдіру, бүгінгі заманғы технологияға қол жеткізумен қатар, ұлттық психологияның жаңа заманға бейімделуіне де байланысты.

**4. Мәтіннен тірек сөздер мен сөз тіркестерін теріп жазыңыз.**

**5. Мәтінді бірнеше мағыналық бөліктерге бөліңіз.**

**6. Мәтін бойынша сұрақтарға жауап беріңіз:**

1. Елміздің экономика саласынада басты мақсаты не?

2. Қазіргі кезде «Ұлт» дегенді қалай түсінесіз?

3. Қазақ халқының ұлттық брендсі деп нені айтуға болады?

4. Ұлттық психология дегеніміз не?

**Жаһандану және білім беру жүйесі**

**1. Берілген сөздер мен сөз тіркестерімен сөйлем құраңыз.**

Ізденістер, бастамалар, әлемдік білім кеңістігі, ықпалдастықты арттыру, сапаны көтеру, бағытталған, өзара мақұлдау, білім құрылымы, бірізділік, қолдау, белсенді араласу, қосылу, қамтамасыз ету, енгізу, өрістету, бекіту, жандандыру.

**2. Жақша ішіндегі сөздердің синонимдік баламасын табыңыз.**

1. (Дүние жүзі) халықтарының өз таным-түсінігі бар.

2. (Белгілі) азаматтар ұлттық құндылықтарға аса мән беруде.

3. Бұл қадам Алматы сияқты үлкен қалаға (оң әсерін) тигізуде.

4. Қазақ халқының ғасырлар бойы (қалыптасқан) салт-дәстүрі жеткілікті.

5. Жапония сияқты елдің (озық үлгілерін) тәжірибе жүзінде қолданысқа енгізсек, ұтарымыз көп болмақ.

6. Қазақстандағы білім беру жүйесін (халықаралық деңгейге) көтеру үшін қаншама тер төгуге тура келеді.

7. 2006 жылдан бастап мектеп оқушылары (бірыңғай) мектеп формасына көшетін болды.

**4. Төмендегі сұрақтарға жауап беріп көріңіз.**

1. Дүние жүзінде білім берудің қандай жүйелері мен түрлерін білесіздер?

2. Болон декларациясы туралы не білесіздер?

3. Оның қағидалары туралы естіген бе едіңіздер?

4. Отандық білімнің Болон процесіне қосылуы қандай жауапкершілік жүктейді?

**Жаһандану және тіл МӘСЕЛЕСІ**

Қазіргі әлемдік мәдениет пен өркениетке ерекше ықпалын тигізіп отырған жаһандану – өмірдің барлық саласын қамтып отырған күрделі процесс. Ол дүниежүзілік адамзат қоғамының даму заңдылықтарын айқындайтын факторлардың бірі ретінде қоғамдық тіл мен ділімізге, рухани кеңістігімізге әсер етіп келеді.

Бұл проблема – адамзат өз дамуының жаңа сатысына көтеріліп, өркендеудің жаңа кезеңіне өткенін дәлелдей түсер ақиқаттың жемісі.

Жаһанданумен бірге өркениетке өріс ашар жаңалықтар да келіп жетті. Технология дамыды, модернизация құлаш жайды, ақпараттық кеңістік кеңейді. Өмір сүру салтымыз бен мінез-құлқымызда да өзгеріс нышандары байқалды. Дүниенің төрт қырымен байланыс күшейіп, орныға түсті.

Ұлттар мен халықтар өзінің бұрынғы, бүгінгі, ертеңгі – әр кезеңдегі дамуын терең тануда өзіндік бағыт-бағдар алды.

Ұлт та, ұлттың рухы да ең әуелі тіл арқылы танылады. Тілін сақтай алған ел өзін, өзінің ертеңі мен болашағын қамтамасыз ете алады.

Егер біз қазіргі жаһандану кезеңінде тәуелсіздігімізді сақтап қалғымыз келетін болса, ең әуелі, тілімізді қорғай отырып, оның мемлекеттік тіл ретінде тамыр жаюына бәріміз қызмет етуіміз қажет.

Тілді бүкіл қазақ елінің ұлттық сұранысы мен мемлекеттік мәртебесіне айналдыру керек. Мемлекеттік тілге деген құрмет пен ықылас ұлттық сананың биігіне көтеріліп, жалпыхалықтық мүдде кеңістігіне шығуы тиіс.

**1. Мәтін бойынша сұрақтартарға жауап беріңіз:**

1. Жаһандану кезеңіндегі тілдің жағдайы қандай?

2. Мемлекеттік тілге деген құрмет пен ықыласты қалай жоғары

көтеруге болады?

3. Қазіргі тілге деген сұраныс қандай деңгейде?

**2. Мәтіннен күрделі етістіктерді табыңыз.**

**3. Мәтіннен түсінгеніңізді баяндап беріңіз.**

**4. Пікірталас тақырыбы: *«Жаһандану және мемлекеттік тіл».***

**Қазақстан жаһандану дӘуірінде**

**1. Сұрақтарға жауап беріңіз.**

а) Жаһандану дегенді қалай түсінесіз?

ә) Қазақстанға жаһандану не әкеледі деп ойлайсыз?

б) Жаһандану үдерісін тоқтатуға бола ма?

в) Жаһанданудың қандай белгілерін білесіз?

г) Жаһандануды неге екі жақты құбылыс дейді?

**2. Мына сөздердің мағынасын білесіз бе?**

Жаһандану, ақпарат, тұжаырымдама, көші-қон, ағын серпінді, салдары, бәсеке, назар, шоғыр, баламалы, басымдық, қолданбалы, білікті, үздік, секіріс, бастамашылдығы, ұмтылыс.

**3 Мәтінді оқыңыз.**

Осы заманғы әлем жаһандану кезеңін адамзаттың біртұтас ақпарат және коммуникациялар кеңістігінде жан-жақты бірігу, бүкіл планетаның біртұтас экономикалық рыногқа айналуы дәуірін бастан кешуде.

Жаһандық қоғам әлдеқайда ашық бола түсуде: капиталдың, қаржылардың, адамдардың, ақпараттың еркін қозғалысы осы заманғы «шекараларсыз әлем» тұжырымдамасының негізіне айналды.

Жаһандануға қандай факторлар жәрдемдесуде?

Бірінші кезекте, бұл тараулардың елдер мен экономика секторлары арасындағы қозғалысы. Сауда-саттықты өрістету экономиканың дамуы мен өсуі үшін стратегиялық тұрғыда қажет. Жаһандану жолындағы екінші қадам капиталдардың еркін қозғалысы. Мысалы соңғы 20-жылдарда дамушы елдерге тікелей шетелдік иневестициялардың ағыны жүздеген есе өсті. Үшіншіден, адамдардың кедергісіз қозғалысы. Бүгінде әлемде елеулі көші-қон өзгерістері жүріп жатыр, Батыс елдерінде, әсіресе Еуропалық Одаққа, АҚШ-қа, Канадаға мигранттар ағыны күшейді. Төртіншіден, жаһандану факторларының бірі халықаралық валюта рыногтарындағы валюталық операциялардың серпінді дамуы болып табылады. Әлемдік валюта жүйесі үш ревоюцияны: реттеудің алынып тасталуын, интернационалдануды және инновацияны бір мезгілде бастан кешті. Бесіншіден, ақпараттың, интеллектуалдық өнім мен идеялардың еркін қозғалысы жаһандану факторларының бірі және салдары болып табылады. Интернеттің, электрондық поштаның, халықаралық телефон қызметтерінің, ұяля телефон мен электрондық конференциялардың қарай дүние әлдеқайда өзара байланысты бола түсті.

**5. Мына сөздер мен сөз тіркестерімен сөйлем құраңыз.**

Жаһандану кезеңі, ақпараттың еркін қозғалысы, экономиканың дамуы, шетелдік инвестициялар, валюталық операциялар, интеллектуалдық өнім, бәсекеге қабілетті, жеке тұлғаны дамыту, ұлттық басымдық, қолданбалы зерттеулер, ғылыми-өндірістік кешен, элиталық университет, математикалық әдіс.

**6. Мына сөйлемдердің мазмұнын мәтіннің көмегімен ашыңыз.**

1) Бүгінгі таңда бүкіл әлем жаһандану кезеңін бастан кешуде.

2) Жаһанданудың дамуына бірнеше факторлар ықпал етеді.

3) Ғылым мен технологиялардың дамуының әр түрлі үрдістері бар

4) Жаһандану дәуірінде ғылыми кешен болып табылатын университеттер ерекше рөл атқарады.

**МЕМЛЕКЕТТІК ТІЛ – ТАТУЛЫҚ ТІРЕГІ**

Тіл – мәдениеттің ажырамас бөлігі, ел мәдениеті тілден бастау алатыны белгілі. Тіл ұлттық мәдениетіміздің үлкен бір саласы болып саналатындықтан, ана тілді құрметтеу, тілді құрмет тұту – мәдениетке қойылатын талаптардың бірі.

Мемлекеттік тіл ұлтаралық тұрақтылықтың негізі болып табылады. Тілді оқыту арқылы қоғам бірлігін, татулықты нығайтуға болады. Мемлекеттік тіл мемлекеттік маңызды мәселе болғандықтан, ол азаматтық, патриотизм, мәдени тұтастық сияқты ұғымдармен тығыз байланысты. Түптеп келгенде, ол өңірдің, елдің ұлттық қауіпсіздігі, әлеуметтік тұрақтылығы мен интеллектуалдық даму мәселесі. Сонымен бірге, мемлекеттік тіл – мемлекеттің бет бейнесі. Мемлекеттің мемлекеттік нышандары – Туы, Елтаңбасы, Әнұраны сияқты рәмізі болып табылады. Ол – азаматтық патриотизм мен Отанға деген сүйіспеншіліктің негізі бола отырып, ел азаматтарын біріктіретін күш.

Тіл білу халықты, оның тарихын, тұрмысы мен әдет-ғұрпын және салт-дәстүрлерін терең тануға жол ашады. Бұл ең алдымен патриотизмді нығайту деген сөз, яғни әрбір Қазақстан азаматының ар-ожданы деуге де болады.

***«***Тіл – достықтың кілті, бірліктің негізі, игіліктің бастамасы» деген сөз бар ел аузында.

Мемлекеттік тіл ұлтаралық тұрақтылықтың негізі бола отырып, сонымен қатар татулықты орнықтыратын қатынас тіліне айналуы тиіс. Әр адам мемлекетке, сол елдің тіліне деген құрметпен, азаматтық көзқарасы бойынша іс-қимыл жасағаны дұрыс.

***(Газет материалдары.)***

**1. Мәтін бойынша сұрақтарға жауап беріңіз:**

1. Мәдениеттің ажырамас бөлігі не?

2. Мәдениетке қойылатын талаптардың бірі не?

3. Не ұлтаралық тұрақтылықтың негізі болып табылады?

4. Не арқылы қоғам бірлігін, татулықты нығайтуға болады?

5. Мемлекеттік тіл ненің бет-бейнесі?

6. Мемлекеттік нышандары не?

7. Ол қандай күш?

8. Тіл білу не нәрсеге жол ашады?

9. Ел аузында қандай сөз бар?

10. Мемлекеттік тіл неменеге айналуы тиіс?

11. Әр адам не істегені дұрыс?

**2. Мәтіннен күрделі етістіктерді табыңыз.**

**3. Мәтіннен түсінгеніңізді айтып беріңіз.**

**4. Cұрақтарға ойыңызды білдіріңіз.**

1. Мемлекеттік тілдің рөлі қандай?

2. Мемлекеттік тіл Қазақстан халықтарын біріктіретін фактор дегенді қалай

түсінесіз?

**5. Мәтінді оқыңыз.**

**ТӘУЕЛСІЗ ҚАЗАҚСТАНҒА 20 ЖЫЛ**

**1. Мәтінді оқып, аударыңыз.**

Тәуелсіздік – ең алдымен қазақ халқының бостандыққа ұмтылған асқақ армандары мен қайсар рухының жемісі. Сондықтан да біз үшін Тәуелсіздік күні – ең қастерлі күн. Еліміз тәуелсіздігін жариялап, дербес мемлекет ретінде әлемге танылды. Елбасының «Қазақстанның тәуелсіздігі қазақтарға тартқан тағдырдың сыйы емес, өзінің ежелгі жерінде қилы кезеңді бастап кешу арқылы қол жеткен өз мемлекттілігін құруға деген заңды құқығү бұл даусыз және саяси фактіге ешкім күмән келтірмеуі тиіс», - деп атап көрсетуінде үлкен мағына жатыр.

Осы жылдар ішінде елімізде қыруар істер атқарылды. Атап айтсақ тарихи жеріміздің шекарасы халықаралық шарттарға сай бекітілді. Мемлекеттік рәміздеріміз, Ата заңымыз, ұлттық валютамыз және Сарыарқаның кең жазық даласында барша елдің өзінің тез көркейіп өсуімен таң қалдырып, жаңа Астанамыз дүниеге келді. Әлемдік қауымдастық алдында «Қазақстан Республикасы» деген асқақ рухты елдің екенін мойындаттық. Ел экономикасы да жылдан-жылға нығайып, мәдени, рухани даму деңгейі белеске көтерілуде. Өзіне тәң барлық институттары бар, әлемдік қауымдастықтың ықпалды мүшесі болып табылатын тәуелсіз мемлекет құрылды.

**2. Сұрақтарға жауап беріңіз:**

1. Қазақстан қандай ел?

2. Ел тәуелсіздігі қай жылы жарияланды?

3. Тәуелсіздікті білдіретін қандай белгілері бар?

4. Қазақстан қандай ұйымға мүше?

5. Қазақстанда қанша халықтың өкілдері тұрады?

6. Олар қалай өмір сүріп жатыр?

7. Қазақстанда мемлекеттік тіл қай тіл?

8. Қазақстанның негізгі халқы кімдер?

9. Қазақстан азаматы нені құрметтейді?

**3. Мәтіндегі сөздердің орын тәртібін анықтаңыз.**

**4. Мәтіннен түсінгеніңізді әңгімелеп беріңіз.**

**5. Мәтінге сүйене отырып, төмендегі сөйлемдерді толықтырыңыз.**

*1. Қазақстан – ... мемлекет.*

*2. Ел тәуелсіздігі ... жарияланды.*

*3. Қазақстан – ... мүше ел.*

*4. Оның ... бар.*

*5. Оның тәуелсіздігін ... таныды.*

*6. Ол – ... сүйетін ел.*

*7. Қазақстан қазір – дүние жүзі мемлекеттерімен ... жасап жатыр.*

*8. Қазақстанның парламенті – ... парламент.*

*9. Қазақстан – ... мемлекет.*

*10. Ол басқа мемлекеттермен ... арқылы сауда жүргізеді.*

*11. Қазақстанда отыз шақты мемлекеттің ... бар.*

*12. Қазақстанның негізгі халқы – ... халқы.*

**ҚАЗАҚСТАН ЭКОНОМИКАСЫ**

1. **Қазақстанның экономикасы туралы не білесіз?**

Кеңес өкіметі кезінде Қазақстан КРСО (СССР) халқының 6 пайызын құрады. Одақ бойынша өнімнің 4,5 пайызын өндірді. Оның өзі көбіне шикізат болды. Сондықтан да нарыққа көшуде бастапқы капитал дәрежесі төмен болды. Республикада адам басына шаққанда кіріс төмен болды. Товар-ақша тепе-теңдігі бұзылды. Нарыққа көшудің ұзаққа созылуына да осы сыртқы және ішкі жағдайлар әсер етті.

Қазақстан Республикасы 1993 жылы 15-қарашада айналымға ұлттық валюта – теңгені енгізді. Халықтың әлеуметтік-экономикалық жағдайын көтеруге арналған қысқа, орта және ұзақ мерзімді жоспарлар жасалынды. Инвестициялық саясатты дамытты. Мақсат – ұлттық экономиканы қалыптастыру, өндірісті, ауыл шаруашылығын жаңа техникамен, технологиямен жабдықтау. Бұл әсіресе металлургия, отын-энергетикасы, ауыл шаруашылығы, көлік сияқты озық салаларға қажет болды.

Қазақстан экономикасын табиғи қорлар: көмір, мұнай, газ, су ресурстары, түсті және қара металлургия көтереді.

Ауыл шаруашылығы – халықты етпен, сүт тағамдарымен, көкөніспен, жеміспен, астықпен қамтамасыз ететін негізгі сала. Сонымен бірге өндіріске шикізат беретін негізгі көз. Яғни еліміздің экономикалық салмағының 40%-ін құрайды. Бұл сала шағын және орта бизнесті қолға алу саясаты негізінде дамиды.

Қазақстан экономикасын жеңіл және тамақ өнеркәсібі, инфрақұрылым, өңдеу салалары, машина жасаудың жекелеген шағын салалары, қызмет көрсету саласы, туризм дамытады. ***(Интернет материалы.)***

**2. Мәтін бойынша сұрақтарға жауап беріңіз.**

1. Қазақстан Республикасы ұлттық валюта – теңгені қай жылы,

қай айда, қай күні айналымға енгізді?

2. Қазақстан экономикасын нелер көтереді?

3. Ауыл шаруашылығы қандай сала, ол экономиканың қанша пайызын құрайды?

4. Қазақстан экономикасын тағы басқа қандай салалар дамытады?

**3. Мәтіннен көмектес септіктегі сөздерді табыңыз.**

**4. Мәтіннен түсінгеніңізді баяндап беріңіз.**

**5. Көп нүктенің орнына керекті сөздерді қойып жазыңыз.**

**ХАЛЫҚАРАЛЫҚ ҚҰҚЫҚ**

**1. Тірек сөздер мен сөз тіркестері:** әлеуметтік нормалар, құқықтың пайда болуы, құқықтың адам өміріндегі рөлі, адамдардың өзін ұстау ережелері, дәстүр, мораль, этикет, мемлекет пәрменімен, нормативті актілер

**2. Ережелерді есте сақтаңыз.**

***Құқық дегеніміз*** *–* мемлекет тарапынан заңдастырылған және қорғалатын, жалпыға бірдей міндетті нормалар жүйесі. Азаматтық деп белгілі бір мемлекеттің заңдылықтарымен орнықтырылған құқықтарды пайдаланып, міндеттерді атқаратын, сондықтан да құқықтары мемлекет тарапынан қорғалатын адамның сол мемлекетке тәнділігін айтамыз.

***Құқықтық мемлекет дегеніміз*** *–* құқық жүйесі қалыптасқан, заң бәрінен жоғары тұратын, заң талаптарының барлық субъектілерге міндеттілігі қамтамасыз етілетін, мемлекеттік органдар мен мекемелердің қызметі түгелдей қабылданған заңдарға негізделіп жүргізілетін мемлекет.

**3. Мына сөз тіркестерімен сөйлем құраңыз.**

Құқық және мемлекет, адам бостандығы, заң бұзушылық, құқық қорғау ұйымдары, заң алдындағы теңдік.

**4. Мәтінді оқып, оған ат қойыңыз.**

Адам қоғамының заңсыз өмір сүре алмайтыны белгілі. Ал қоғамды заңмен басқару үшін нормативті актілердің саны қанша болуы керектігін ешкім де дәл тауып айта алмас еді. Дамыған демократиялы елдерде әрекет ететін заңдар мыңдап саналады. Сол заңдардың бәрінің бастау алар негізі – Конституция болып табылады.

1991 жылы 16 желтоқсанда Қазақстан Республикасы Жоғары Кеңесі «Қазақстан Республикасының мемлекеттік тәуелсіздігі туралы» Конституциялық заң қабылдап, Қазақстанның халықаралық құқықтық субъект ретінде жария етілуі елдің тәуелсіздік мәртебесіне сай заңын – Конституциясын қабылдау қажеттігін туғызды. 1993 жылы 28 қаңтарда тәуелсіз Қазақстан Республикасының Негізгі заңы – Конституциясы қабылданды. Бұл заң өтпелі кезеңнің негізгі заңы ретінде екі жыл өз миссиясын атқарып, ел тарихында қалды.

1995 жылдың 30 тамызында бүкілхалықтық референдум Қазақстан Республикасының жаңа Конституциясын қабылдады. Онда мемлекеттік және қоғамдық құрылыстың ұйымдастырылуы және болашаққа бағдар ұстай отырып қызмет ету ұстанымдары белгіленген. Адамның және азаматтың конституциялық мәртебесі, мемлекеттік билік пен мемлекеттің әлеуметтік базасының қайнар көзі ретіндегі адам мен азаматтың құқықтары, бостандықтары және міндеттері баян етілген.

**5. Мәтінге сәйкес берілген сөйлемдерді аяқтаңыз.**

1. Адам қоғамының заңсыз ... . 2. Дамыған демократиялы елдерде ... . 3. Сонымен Мемлекет пен қоғамның Негізгі заңы ретінде Конституция ... . 4. 1993 жылы 28 қаңтарда ... . 5. Халық әлеуметтік таптарға, топтарға бөлінбейді, ... . 6. Конституция адамдарды мүліктік жағдайына қарай алаламайды, ... . 7. Қазақ тілінің мемлекеттік мәртебесін артықшылық ... . 8. Егер Қазақстанның байырғы тұрғындары қазақтар бола тұра, ол халықтың тілінің мемлекеттік мәртебесі болмаса, ... .

**6. Төмендегі сұрақтарға жауап беріп көріңіз.**

Құқық пен заң арасында қандай байланыс бар?

1. Қазақ халқының ұлттық құқықтық жүйесі қашан қалыптасты деп ойлайсыз?
2. Қандай халықаралық құқық қорғау ұйымдарын білесіз?

**7. Қазақстанның қазіргі Конституциясы қандай бөлімдерден тұратынын, ал бөлімдерде не тұжырымдалатынын қысқаша дәптерлеріңізге жазыңыз**.

**8. Болашақ мамандығыңыздың тәртіптік және әкімшілік-құқықтық жауапкершілігі туралы әңгіме құрастырыңыз.**

**АДАМ ҚҰҚЫҒЫ ТУРАЛЫ ЖАЛПЫҒА ОРТАҚ ДЕКЛАРАЦИЯЛАР**

**1. Тірек сөздермен сөйлем құраңыз.**

Адамның азаматтық алуы, жеке бас бостандығы, өрескел қателіктер, жеке өмірге қол сұғу, адамның ары мен абыройы.

**2. Сұрақтарға жауап беріңіз.**

1. Азаматтардың құқықтары мен бостандықтарын қорғауда прокуратураның рөлі қандай?

2. Президенттің мемлекеттік билік жүйесіндегі орны, рөлі, атқаратын функциясы қандай деп ойлайсыз?

3. Азаматтардың құқықтары мен бостандықтарына қандай жағдайда шек қойылады?

**3. Мәтінді оқыңыз.**

БҰҰ-ның Бас ассамблеясы 1948 жылы «Адам құқықтарының жалпыға ортақ декларациясын» қабылдаған болатын. Қазір бұл құжат өркениетті адамзат түгел мойындаған, адам атаулының бәріне бірдей, дүние жүзінің прогресшіл күштері түгел таныған, адам құқықтары туралы негізгі құжат болып табылады.

Декларация мәтінінен орын алған адам құқықтарын сипатына қарай үш топқа жіктеуге болады. *Бірінші топқа адамдардың табиғи және айырғысыз құқықтары* жатады. Адамның өмір сүру құқығы, оның жеке басының бостандығы, құлдықтан азат болу құқықтары осының мысалдары. Әр адам туылғаннан пешенесіне жазылған, қасиетті және қастерлі құқықтарына ешкімнің қол сұғуға қақысы жоқ. Адамды азапқа салуға, оған өрескел қаталдық көрсетуге немесе оның намысын қорлайтын шаралар қолдануға, оның жеке өміріне қол сұғуға тыйым салынады. Адамның арына, абыройына тиетін әрекеттерге, оның тұрғын орнына басып кіруге, мүлкіне қол сұғуға жол берілмеуі тиіс.

*Екінші топқа азаматтыққа байланысы құқықтар мен бостандықтар* жатады. Бұлар – адамның азаматтық алу, еркін жүру, тұрғылықты жерін таңдап алу, некеге отыру, отбасын құру, баспана иесі болу, ұждан бостандығы; шерулерге қатысу; мемлекет істерін басқаруға қатысу құқықтары.

*Үшінші топқа – экономикалық, әлеуметтік және мәдени құқықтар* жатады. Бұлар – адамның еңбек ету, өз қалауы бойынша жұмыс таңдау, еңбегіне сай ақы алу, меншік иесі болу, кәсіптік одақтарға бірігу, қоғамдық бірлестіктердің жұмысына қатысу, демалу, білім алу, адамға лайық тұрмыс құру құқықтары.

**5. Мәтін бойынша өз пікіріңізді айтыңыз.**

**6. Айналамыздағы қоршаған адамдардың әрекеттерінен мысал келтіре отырып, Қазақстан Республикасы азаматтарының өз міндеттерін қалай өтеп жүргендері туралы пікірлеріңізді ортаға салыңыздар.**

**7. Жағдаяттар бойынша сөйлеңіз.**

1. Сот немесе тергеуші өзінің қызмет бабын пайдаланды.

2. Айыпталушыдан күш жұмсау арқылы айғақ алынды.

3. Бір азамат екінші азаматтың құқығы мен бостандығына нұқсан келтірді.

**ҚАЗАҚСТАННЫҢ ХАЛЫҚАРАЛЫҚ ҚАТЫНАСТАРЫ**

**1. Сұрақтарға жауап беріңіз:**

1. Халықаралық қатынастарды кімдер реттейді?

2. Халықаралық тәртіп дегенді қалай түсінесіз?

**2. Мәтінді оқып, жоспар құрыңыз.**

Адам қауымының қазіргі даму кезеңінде қоғам сан алуан мемлекеттерге бөлінген.

Әрбір жеке мемлекет өз ішінде қабылданған заңға бағынады және ол заңды бұзушы жауапқа тартылады. Жеке мемлекет өзінің аумағынан тыс жерде халықаралық үйлесімділікті (гармония) таңдауы мүмкін немесе халықаралық тәртіпке бағынбауды таңдауы мүмкін, бұл таңдау оның еркіне беріледі.

Әрбір жеке мемлекет шағын мемлекеттермен бейбіт қарым-қатынасты үлкен жауапкершілікпен жасауы мүмкін не керісінше қарым-қатынас орнатып, басып алу саясатын жүргізуі мүмкін. Мұндай қарым-қатынас басқа мемлекеттерге де әсерін тигізеді.

Мемлекеттің басқа мемлекеттермен қарым-қатынасындағы ең басты мақсаты – осы қатынастарға ықпал ету арқылы өз елі үшін көп пайда әкелу, бірақ ол өз мүддесі үшін басқа мемлекеттерге қатысты жүргізетін саясатын тұжырымдауға міндетті. Жеке мемлекет басқа мемлекеттермен қарым-қатынасын халықаралық үйлесімділік мүддесіне сәйкес жүргізеді, соғыстарды болдырмай, соғыстардың алдын алу саясатын ұстанады және мемлекет байлығын талан-таражға салдырмау – басты мақсаттарының бірі. Сыртқы саясат тұжырымдамасының болуы – сол ұлттың ақыл-ойының бір көрінісі. Сыртқы саясатты тұжырымдау – саясатшылардың ісі, ал халықаралық қатынастарды жүргізу, сыртқы саясаттағы баса назар аударатын жайларды икемге келтіріп шешу – дипломаттардың ісі.

**3. Мәтін бойынша сұрақтарға жауап беріңіз:**

1. Әрбір жеке мемлекет неге бағынады?

2. Әрбір жеке мемлекет шағын мемлекеттермен қандай саясат жүргізуі мүмкін?

3. Мемлекеттің басқа мемлекеттермен қарым-қатынасындағы ең басты мақсаты қандай?

4. Сыртқы саясат тұжырымдамасының болуы ненің көрінісі?

5. Саясатшылардың ісі қандай?

6. Дипломаттардың ісі қандай?

7. Біздің еліміздің дипломаттарынан кімдерді білесіз?

8. Дипломат қандай болуы керек?

**ДҮНИЕЖҮЗІЛІК САУДА ҰЙЫМЫ**

**1. Мәтінді оқыңыз.**

Дүниежүзілік Сауда ұйымының басқару құылымы Женева қаласында. Ұйымға мүше мемлекеттер саны ден асады. Олардың қатарынада қуатты мемлекеттерден АҚШ, Жапония, Албания елдерімен бірге аты жөні көпшілікке таныс емес елдер Денмарк, Гамоа сияқты республикалар да бар. ТМД елдерінің ішінде Қырғызстан, Грузия, Молдова, Украина осы ұйымға осы ұйымға мүше. Әзірге ұйымға мүше болуға ойланып отырған мемлекеттер қатарында Әзірбайжан, Белорусь, Қазақстан, Рессей және Өзбекстан бар.

Ұйымға мүше елдер өндіретін шикізатты, дайын өнімді, жұмыс қолын, әр түрлі қызмет көрсету мен ой еңбегін ұйымға мүше елдерге еш кедергісіз шығаруға мүмкіндік алады. Және олар ДСҰ ның ережесі бойынша әлемдік сауда аймағындағы ортақ тәртіпке бағынуы керек. Мысалы, кеден және басқа да салықтар көлемі бәріне бірдей болады.

Сонымен, Дүниежүзілік Сауда ұйымына кіру Қазақстанға тиімді ме?

***Тиімді жағы.*** Қазақстан ДСҰ-ға мүше болу арқылы:

* Әлемге өзін таныстыра алады;
* Әлемдік рынокқа шығуға мүмкіндігі болады;
* Әлемдік рынокта мұнай, мұнай өнімдерін, табиғи газды, көмір және электр энергиясын еркін экспорттауға мүмкіндік алады;
* Экономикалық дискриминациядан құтылады;
* Өзге елдермен ешқандай тарифсыз және шектеусіз сауда жасай алады;
* Сапалы және арзан өнімді тұтына алады;
* Жекелеген адамдар танылады;
* Сапалы да арзан өнімдер шығаруға тырысады, оларды шығаратын өндірістерді ашады;
* Бәсекеге қабілетті 50 елдің қатарына қосылуға мүмкіндік болады т.б.

***Тиімсіз жағы.*** Егер Қазақстан ДСҰ-ға мүше болып кірсе:

* Күшті мемлекеттерге бәсекелес бола алмайды;
* Өз рыногын толық ашуға дайын емес;
* Ауыл шаруашылығы мен жеңіл өнеркәсіптің бәсекелестік қабілеті төмен;
* Бюджетке кеден салығынан, әр түрлі төлемдер есебінен түсетін қаржы азаяды;
* Сапасыз, бәсекеге қабілеті жоқ өндірістер жабылып қалады;
* Жұмсыздық болады;
* ДСҰ-ға дайындықсыз мүше болсақ, ауыл шаруашылығы мен жеңіл өнеркәсіпке ауыр соққы болады.

**2. Мәтін бойынша қойылатын сұрақтар:**

* Дүниежүзілік Сауда ұйымы қашан құрылды, штаб-пәтері қайда орналасқан?
* Бұл ұйымға қанша мемлекет мүше?
* Бұл ұйымға ТМД елдерінің ішінде қай мемлекет соңынан кірді?
* Ұйымның мақсаты не?
* Ұйымға мүше елдердің қандай мүмкіндіктері бар?

**3. Дүниежүзілік Сауда ұйымына кіру Қазақстанға тиімді ме?**

# ЕУРОПАДАҒЫ ҚАУІПСІЗДІК ЖӘНЕ ЫНТЫМАҚТАСТЫҚ ҰЙЫМЫ

**1. Мәтінді оқып, аударыңыз**

**Еуропадағы Қауіпсіздік және Ынтымақтастық Ұйымы (ЕҚЫҰ)** ([ағылшынша](http://kk.wikipedia.org/wiki/%D0%90%D2%93%D1%8B%D0%BB%D1%88%D1%8B%D0%BD_%D1%82%D1%96%D0%BB%D1%96): *Organization for Security and Co-operation in Europe*) — саяси диалог үшін арналған халықаралық ұйым. Негізгі мақсаты — жетілдірілген басқару мен демократиялық үрдіс негізіндегі аймақтық тыныштық пен қауіпсіздік. 3500 астам қызметкерлерінің басым бөлігі жерлердегі істермен айналысып, ал оның 10 %-ға жуығы бас пәтерде отырады.

ЕҚЫҰ, [Біріккен Ұлттар Ұйымы](http://kk.wikipedia.org/wiki/%D0%91%D1%96%D1%80%D1%96%D0%BA%D0%BA%D0%B5%D0%BD_%D2%B0%D0%BB%D1%82%D1%82%D0%B0%D1%80) астындағы ад хок (*[Ad hoc](http://kk.wikipedia.org/w/index.php?title=Ad_hoc&action=edit&redlink=1" \o "Ad hoc (әлі жазылмаған))*) ұйым (VIII тарау), алдын ала ескерту, шиеленістерді тоқтату, тоқырау-менеджментіне және пост-конфликттік реабилитация істеріне аса назар аударады. Ұйым [Еуропа](http://kk.wikipedia.org/wiki/%D0%95%D1%83%D1%80%D0%BE%D0%BF%D0%B0" \o "Еуропа), [Кавказ](http://kk.wikipedia.org/w/index.php?title=%D0%9A%D0%B0%D0%B2%D0%BA%D0%B0%D0%B7&action=edit&redlink=1), [Орталық Азия](http://kk.wikipedia.org/wiki/%D0%9E%D1%80%D1%82%D0%B0%D0%BB%D1%8B%D2%9B_%D0%90%D0%B7%D0%B8%D1%8F), [Солтүстік Америка](http://kk.wikipedia.org/wiki/%D0%A1%D0%BE%D0%BB%D1%82%D2%AF%D1%81%D1%82%D1%96%D0%BA_%D0%90%D0%BC%D0%B5%D1%80%D0%B8%D0%BA%D0%B0)ның 56 мемлекеттерін, яғни солтүстік жарты шардың көп елін қамтиды. Ұйым [Салқын Соғыс](http://kk.wikipedia.org/w/index.php?title=%D0%A1%D0%B0%D0%BB%D2%9B%D1%8B%D0%BD_%D0%A1%D0%BE%D2%93%D1%8B%D1%81&action=edit&redlink=1" \o "Салқын Соғыс (әлі жазылмаған)) кезінде Батыс — Шығыс форумы ретінде құрылған.

[Қазақстан](http://kk.wikipedia.org/wiki/%D2%9A%D0%B0%D0%B7%D0%B0%D2%9B%D1%81%D1%82%D0%B0%D0%BD" \o "Қазақстан) бұл ұйымға [1992](http://kk.wikipedia.org/wiki/1992" \o "1992) ж. [қаңтардың 30](http://kk.wikipedia.org/wiki/%D2%9A%D0%B0%D2%A3%D1%82%D0%B0%D1%80%D0%B4%D1%8B%D2%A3_30" \o "Қаңтардың 30)-ы мүше болып [Хелсинкидегі Соңғы Акті](http://kk.wikipedia.org/w/index.php?title=%D0%A5%D0%B5%D0%BB%D1%81%D0%B8%D0%BD%D0%BA%D0%B8%D0%B4%D0%B5%D0%B3%D1%96_%D0%A1%D0%BE%D2%A3%D2%93%D1%8B_%D0%90%D0%BA%D1%82%D1%96&action=edit&redlink=1)не [шілденің 8](http://kk.wikipedia.org/wiki/%D0%A8%D1%96%D0%BB%D0%B4%D0%B5%D0%BD%D1%96%D2%A3_8)-де қол қойды. [2009](http://kk.wikipedia.org/wiki/2009) жылы осы Ұйымды басқару үшін ниет еткен Қазақстан негізінен тек екі ел — [АҚШ](http://kk.wikipedia.org/wiki/%D0%90%D2%9A%D0%A8) пен [Құрама Патшалық](http://kk.wikipedia.org/wiki/%D2%9A%D2%B1%D1%80%D0%B0%D0%BC%D0%B0_%D0%9F%D0%B0%D1%82%D1%88%D0%B0%D0%BB%D1%8B%D2%9B) қарсылығына тап болды. Осы елдердің ойынша Қазақстан адам құқығын, демократиялық құндылықтарды қорғау жөнінде әлі де көп еңбек ету керектігі айтылған. Қазақстан кандидатурысын ТМД елдерімен қатар Батыс Еуропа елдерінің көбісі (Германия, Италия, Нидерланды және Франция) қолдауда. [Қарашаның 29](http://kk.wikipedia.org/wiki/%D2%9A%D0%B0%D1%80%D0%B0%D1%88%D0%B0%D0%BD%D1%8B%D2%A3_29)—[30](http://kk.wikipedia.org/wiki/%D2%9A%D0%B0%D1%80%D0%B0%D1%88%D0%B0%D0%BD%D1%8B%D2%A3_30) [Мадрид](http://kk.wikipedia.org/wiki/%D0%9C%D0%B0%D0%B4%D1%80%D0%B8%D0%B4)те ЕҚЫҰ мүше-елдердің сыртқы істер министрлері кеңесінің (СІМК) 15-ші отырысында компромисс ретінде Қазақстан [ТМД](http://kk.wikipedia.org/wiki/%D0%A2%D0%9C%D0%94) елдерінің ішінде алғашқысы болып ЕҚЫҰ төрағалығына [2009](http://kk.wikipedia.org/wiki/2009)-да емес, [2010](http://kk.wikipedia.org/w/index.php?title=2010&action=edit&redlink=1) жылы ие болатындығы хақында шешім қабылданды.

**2. Мәтіннің мазмұны бойынша сұрақтарға жауап беру:**

* ЕҚЫҰ - бұл қандай ұйым?
* Оның құрамына қанша мемлекет кіреді?
* Ұйымның мақсаты не?
* Ұйымға ең соңында кірген мемлекетті білесіз бе?

**3. ЕҚЫҰ-ға төрағалық ету Қазақстанға не береді?**

* Бұл төрағалық Қазақ еліне әлемге танылуына мол мүмкіндік береді;
* Қазақстан әлеуметтік, саяси дамудың жаңа сатысына көтеріледі.
* Бәсекеге қабілетті 50 елдің қатарына қосылуды тездетеді.

**4. Қазақстанның төрағалығы ЕҚЫҰ-ға не береді?**

* Ұлтаралық, дінаралық, тіларалық келісімнің үздік үлгісін береді. Қазақстан таза ұлтаралық қақтығыстарға жол бермей келе жатқан санаулы елдің бірі;
* Орталық Азиядағы қауіпсіздік пен тұрақтылыққа игі ықпал жасайды.

### Көне Мысыр математикасы

**1. Жаңа сөздермен танысыңыз:**

Сандық қатынастар, кеңістік формалары, белгісіздік, логикалық қорыту, есептеу, санау, өлшеу, бейнелеу, өзгерістер, жаңа тұжырымдамалар, пирамидаларды тұрғызу, көне мысырлықтар, пирамида табаны мен бүйір бет ауданы, бұрышты табу.

**2. Сұраққа жуап беріңіз**

* *«Математика» сөзі қандай мағынаны береді?*
* *Математика ғылымының басқа ғылымдармен қандай байланысы бар?*

**3. Мәтінді оқып, аударыңыз.**

**Математика** (грекше: μάθημα — *ғылым*, *білім*, *оқу*; *μαθηματικός* — *білуге құштарлық*) — әлдебір әлемнің сандық қатынастары мен кеңістіктік формалары, оның ішінде — структуралар, өзгерістер, белгісіздік жөніндегі ғылым. Ол абстрактілендіру және логикалық қорыту, есептеу, санау, өлшеу және физикалық нәрселерді жүйелі түрде орнықтыру, бейнелеу мен өзгерістерді оқыту арқылы көрініс табады. Математиктер жаңа тұжырымдамаларды сипаттайтын осы түсніктерді ретімен таңдалып алынған аксиомалар мен анықтамаларды пайдалана қорыта отырып зерттейді.

Көне Мысыр әлемдегі ең байырғы мәдениет ошақтарының бірі. Ніл өзенінің екі жағалауына орналасқан бұл ел б.з.б. 3200-ші жж біртұтас мемлекет болып бірікті. Ніл өзені әр жылда тасып, жағалаудағы егістік жерлерді шайып кетіп отырған, тасу мезгілі аяқталған соң тұрғындардың жерін қайта өлшеп бөлу керек болады, ұзақ жылғы жер өлшеу тәжірибесінің арқасында геометрия ғылымы пайда болған (геометрия – грекше сөз, гео — жер, метро — өлшеу деген мағына береді).

Б.з.б. 2900-шы жж кейін патшаларының мазары ретінде көне мысырлықтар көптеген алып пирамидаларды тұрғыза бастаған. Пирамидалардың құрылысына қарай отырып, сол кездегі көне мысырлықтардың геометрия мен астрономияны аз білмегенін аңғаруға болады. Мысалға, пирамида табаны мен бүйір бет ауданы арасындағы қатынас пен табанындағы бұрыштарды атауға болады.

**4. Мәтін мазмұны бойынша сұрақтарға жауап беріңіз.**

Көне Мысырлықтар қай заманда мемлекет болып бірікті?

Геометрия ғылымы қалай пайда болды?

Көне мысырлықтар ғылымның қай саласын жақсы білген?

Көне Мысыр жазу қайда сақталған?

### Ежелгі Бабыл математикасы

**1. Жаңа сөздермен жұмыс.**

Саз балшық, тақта, дербес, жетістіктер, өркендеу, мұқтаждық, егіншілік, жер суару, сауда жасау, есептерді шешу, негізін салу, өлшем, теңдеу, екінші дәрежелі.

**2. Мәтінді оқып, аударыңыз.**

Көне Мысырда математиканың туумен қатар ертедегі Бабыл тұрғындары және шумерлер мен аккадтықтар өз алдына өздерінің дербес математикасын жасап шығарды. Бұл халықтар сына сияқты сызықшалардан құралатын таңбалар арқылы (19 ғ-да археологиялық қазбалар кезінде табылған) күн көзіне қойғанда тастай қатайып қалатын, балшықтан жасалған саз балшықты тақталарға (плиткаларға) білімдерін жазып қалдырған. Мұндай балшық тақталар Бабыл жерінен мыңдап табылады.

Бабылдықтардың барлық математикалық жетістіктері жинақталып жазылған (шамамен айтқанда б.з.б. 200-шы ж., яғни Бабыл мәдениеті өркендеп өзінің ең жоғарғы сатысына көтерілген кезге жатады) қырық төрт кестеден құралған бабылдықтардың математикалық энциклопедиясы табылған. Бұл энциклопедиядан бабылдықтардың сол ертедегі заманда күнделікті мұқтаждықтары алға қойған практикалық есептерді: егіншілік, жер суаруды реттеу, сауда жасаудағы есептерді шешудің бірсыдырғы тиімді тәсілдерін білгендігі көрінеді.

Бабылдықтар астрономия ғылымының негізін салған. Бір аптаны жеті күнге бөлу, шеңберді 360 градусқа, сағатты 60 минутқа, минутты 60 секундқа, секундты 60 терцияға бөлу солардан бізге мирас болып қалған. Жұлдыздарға қарап болашақты болжау, яғни астрология да солардың арасында туған. е білген.

### Араб математикасы

**1. Сұрақтарға жауап беріңіз**

* *Араб математикасы қай ғасырларда пайда болған?*
* *Араб сандары деп қандай сандарды айтамыз?*

1. **Мәтін мазмұны бойынша жоспар құрыңыз**

Орта ғасырдағы Орта Шығыс, Солтүстік Африка және Испания сынды мұсылман мемлекеттеріндегі араб жазуы арқылы жазылған математикалық шығармаларды айтады. Араб математикасының дамуына арабтар ғана емес, парсылар, сүриянилер, т.б. үлес қосты. Бұл шығармалар қолжазба түрінде осы күнге жеткен, олар әлемнің әр түкпіріндегі кітапханаларда сақтаулы тұр. Араб математикасының дамуы орта ғасырдағы араб мәдениетінің дамуымен бірге дамыды. Оның дамуын үлкен жақтан үш кезеңге бөліп қарауға болады:

* 8 ғ. бастап 9 ғ-дың ортасына дейінгі кезең
* IX-ғасырдың ортасынан XIII ғ-ға дейін араб математикасының гүлдену дәуірі
* XIV ғ-дан соң XV ғасыр

Араб математикасының негізгі жетістіктерінен, арифметика жағында: ондық санау жүйесі, жазбаша есеп (бұл екеуіне Үндістанның тигізген әсері бар), дәрежеге көтеру, біріз қатарлардың қосындысын табу формуласы, т. б. Ал алгебра жағында: бірінші және екінші дәрежелі теңдеулерді шешу, үшінші дәрежелі теңдеудің геометриялық шешу әдісі, екімүшеліктің жіктелуіндегі коэфициенттері т.б; геометрия жағынан: Евклидтің «геометрияның алғашқы кітабының» аудармасы, парралелдік туралы аксиоманың тереңдей зеріттелуі, **π** санының мәні (әл-Каши 16-орынға дейін дұрыс есептеген) т. б; тригонометрия саласы да ертедегі грек пен үндіге қарағанда анағұрлым толық зерттелген.

**Әбу насыр Әл-фараби**

**1. Сұрақтарға жауап беріңіз.**

1. Әл-Фараби туралы не білесіз?

2. Әл-Фарабиді неге энциклопедист ғалым деп атайды?

3. Ол қай елдің азаматы?

**2. Берілген екі қатардан синоним сөздерді табыңыз.**

1. Данышпан, сауат ашу, құмарлық, қазына, жетік.

2. Білгір, байлық, хат тану, кемеңгер, құштарлық

**3. Жоғарыдағы синоним сөздермен сөз тіркестерінін құраңыз.**

*Үлгі:* кемеңгер ғалым, білімге деген құмарлық, …

**5. Мәтінді оқыңыз.**

Әбу Насыр әл-Фараби (870-950) – Аристотельден кейін дүниежүзі білімі мен мәдениетінің екінші ұстазы атанған данышпан, энциклопедист ғалым. Оның мұсылманша толық аты-жөні Мұхаммед ибн Мұхаммед ибн Узлағ Тархани. Туған жері – Сырдария бойындағы ерте заманда түркі халықтарының орталығы болған Отырар қаласы. Отырарды арабтар “Фараб” деп атаған. Қай жерден шыққанын білдіру үшін аты-жөніне өзінің туған мекенінің атауын тіркейтін сол заманның дәстүрімен ұлы ұстаз Фараби аталған.

Әл-Фараби заманында бүкіл Орта Азия мен Түркістан Араб халифатының ықпалында болған. Соған байланысты қала халқы сауда-саттық мәселесінде ислам қалыптасып, дамуына зор үлес қосқан араб, парсы, түркі тілдерін қатар қолданған. Соның ішінде рухани, ғылыми тіл араб тілі болған. Сондықтан осы қалада сауат ашып, осы қалада білімге, ғылымға деген құмарлығы оянған әл-Фарабидің осы үш тілді жетік білуі заңдылық еді. Ол кейін білім-ғылым іздеп, көп жерді аралайды. Ақыры сол кезде әлемнің ғылым дүниесінің орталығы болған Бағдадқа келіп, сонда тұрақтап қалады. Сол кездің ғалымдарымен кездесіп, солармен сырлас болды. Грек, латын, санскрит және басқа тілдерді үйренеді.

**6. Мәтінге жоспар құрыңыз. Мәтінді әңгімелеу үшін тірек сөздер мен сөз тіркестерін жазыңыз.**

**7. Қарсыласыңыз немесе келісіңіз.**

**8. Төмендегі мәтінді оқыңыз. Жақшаны ашыңыз, тиісті септік жалғауларын орнына қойыңыз.**

Фараби өзінен (кейінгілер) бай шығармашылық мұра қалдырды. Талай-талай тарихшылар мен философтар оның жазған (трактаттары) санын анықтамақ болып талпынды, бірақ бәрі бірдей бір тоқтамға келе алмады. Әл-Фарабидің (еңбектері) дүние жүзінің ең ірі (кітапханалары) табуға болады. Мәскеудің, Петербургтің, Ташкенттің, Бейруттың, Душанбенің, Бакудің, Қазанның, Дамаскінің, Стамбұлдың, Берменнің, Лондонның, Париждің, Мадридтің, Нью-Йорктың мемлекеттік (қорлары) сақталған.

## ӘЛ-ХОРЕЗМИ

## 1. Ой шақыру. Сұрақтарға жауап беріңіз.

## 1. Әл-Хорезми кім?

2. Ғылымның қай саласынан еңбектер жазған?

**2. Мәтінді оқыңыз.**

Әбу Абдолла Мухаммед ибн Мұса әл-Хорезми әл-Мәжухи 787 жылы шамасында Хиуада туып, 850 жылы шамасында Бағдатта қайтыс болған. Әл-Хорезми Орта Азияның ұлы математигі, әрі астрономы, жиырма жасында ғылым қуып Бағдатқа келіп, сол жерде өмірінің көп уақытын сол жерде өткізген. Бағдатта өздігінен грек тілін үйренеді, сол жердегі кітапханадан грек пен үндінің ғылыми мұраларын меңгереді. Сол заманда Бағдаттағы кітапханалармен обсерваторияларды басқару ісін өзі қолына алған. Обсерваторияда аспан денелерін зеріттеп, зеріттеулер нәтижесінде әйгілі «Астономиялық кестелер» атты еңбегін жариялады. Осы еңбегінде аспан денелерін бақылау нәтижелерімен қатар тригонометриялық функциялардың кестелері, шеңбердің қасиеттері, шеңбер доғасының бөліктерінің қасиеттерімен қатар градус, минут, секунд ұғымдарының анықтамалары да бар еді, оның «Жер түрлері жайындағы кітабы» араб тілінде жазылған, онда сол заманда белгілі елді мекендер мен мемлекеттер, таулар мен теңіздер мен көлдер және олардың табиғи сипаттары суреттелген.

Әл-Хорезми негізін салған Алгебра ғылымы және оның жасаған есептеулері мен теңдеулері қазір жер шарының барлық оқу орындарындағ мектептерде оқытылады. Әлемдік, адамзат ақыл-ойының және ғылымның тарихын жазған Дж Сартон: “Әл-Хорезми - адамзат тарихындағы ең ұлы математиктердің бірі” деп баға берді. Қазіргі әлем жұртшылығы, өркениетті адамзат пен тарихшылар Әл Хорезмиді негізінен Ұлы математик, қазіргі алгебра ғылымының негізін салушы ретінде, Ислам әлемінің ежелгі Орта Азиядан шыққан ғұламасы ретінде біледі.

**3. Мәтіндегі абзацтарға ат қойыңыз.**

**ОМАР ХАЯМ**

Парсы математигі, астрономы, ақын, философы (толық аты- Абу-ль-Фатх Омар ибн Ибрахим аль-Хайям) шамамен 1048 жылы Хорасанның қаласында дүниеге келген, әрі сонда қайтыс болған. Жас кезінде жақсы отбасының тәрбиесәнде болған, әрі өлеңге құмартып өскен, оның кейбір өлеңдері осы күнге дейін жеткен. Нишапурда жұмыс атқарған кезінде, сол кездегі оқымыстылармен бірлесіп сол замандағы күнтізбеге өзгерістер енгізген. Оның ең негізгі еңбегі «Алгебра мәселелерінің дәлелі» атты кітап. Бұл кітаптың арабша қол жазбасы мен латынша аударма нұсқасы сақталған, әрі қазір көптеген шет тілдеріне аударылып басылды. Осы кітапта алгебраға "теңдеу шешетін ғылым" деген анықтама берген, бұл анықтама 19-ғасырдың соңына дейін сақталып келді. Кітапта тағыда тұңғыш рет өзі ашқан конустық қисықтардың көмегімен үшінші дәрежелі теңдеуді шешудің әдісі берілген, бұл алгебра мен геометрияны біріктірген керемет әдіс еді. Ол тағы да екімүшеліктердің жаймасын, тарқату әдісін де зерттеген.Евклидтің кітабын аударып және оған түсініктеме берген. Оның «Евклидтің геометрияның бастамалары кітабындағы қиын формулаларға түсініктеме» атты кітабы шығыс математикасының дамуына ерекше рөл атқарған. Басты еңбектері:

1. Арифметика мәселелері.
2. Әл-жебр мен әл-мүкабала есептерінің дәлелдемелері туралы.
3. Евклидтің еңбегіндегі қиын мәселелерге түсініктемелер («Негіздерге түсініктеме»)
4. Даналық таразысы.
5. Болмыс туралы. Фалсапалық кітап.
6. Омар Хайям өлеңдер жинағы.

**САПАЛЫ БІЛІМ – БӘСЕКЕГЕ ҚАБІЛЕТТІЛІКТІҢ НЕГІЗІ**

**Ой шақыру.**

1. Сіз қандай мамандықты таңдадыңыз?

2. Таңдаған мамандығыңыз сізге ұнай ма?

3. Неліктен ұнайды?

Қазақ ұлттық университеті – Қазақстан Республикасының жетекші жоғары оқу орны. Университет 1934 жылы құрылды. ҚазҰУ 1991 жылдан бастап, Шығыстың ұлы ойшылы Әбу Насыр әл-Фараби есімімен аталады.

Республика Президенті Н.Ә.Назарбаевтың 1993 жылғы Жарлығымен университетке өзін-өзі басқару мәртебесі берілді. Содан бастап Ұлттық Университет деп аталады.

Қазір университеттің 14 факультетінде 20-дан астам мамандық бойынша 16 мыңнан аса студенттер оқиды. Студенттер үшін ірі ғылыми кітапхана, асханалар, спорт кешені жұмыс істейді. Әлемдік интернет жүйесімен байланысуға, электронды почта, кітапхана каталогын пайдалануға болады. Бірнеше оқу ғимараттары бар. Негізгі оқу ғимараттары тұрған жерді «Университет қалашығы» деп атайды. Сондай-ақ, академик Ө.А.Жолдасбеков атындағы Студенттер сарайы бар.

ҚазҰУ – еліміздің ең ірі ғылыми орталығы. Бұл күндері оқу орнында ҚР Ұлттық Ғылым академиясының 30-ға жуық академигі, 300-ге жуық ғылым докторлары мен профессорлар, 700-ге жуық ғылым кандидаттары мен доценттер еңбек етеді.

ҚазҰУ – халықаралық университеттер ассоциациясына мүше және Американың, Еуропаның, Азияның, Африканың 175 университетімен байланыс жасайды. Жыл сайын 70-тен аса студент шет елдің жоғары оқу орындарында білім алады.

Университетте оқу жүйесі екі сатылы – бакалавриат және магистратура түрінде жүргізіледі.

2007 жылы Елбасының Жарлығымен университетке Сапа саласындағы жетістіктері үшін «Алтын Сапа» белгісі берілді.

1. Университет қай жылы құрылды?

2. Университетке әл-Фараби есімі қай жылы берілді?

3. Университетке өзін өзін-өзі басқару мәртебесі қай жылы

берілді?

4. Онда қанша студент оқиды?

5. Оқу ғимараттары тұрған жерді қалай атайды?

6. Студенттер сарайы кімнің есімімен аталады?

7. Қалашықта тағы нелер бар?

8. ҚазҰУ қандай ассоциацияға мүше?

9. Дүние жүзінің неше университетімен байланыс жасайды?

10. Жыл сайын қанша студент шет елде білім алады.

11. Университетте оқу неше сатылы?

12. 2007 жылы университетке қандай марапат берілді?

13. Ол не үшін берілді?

**МАМАНДЫҒЫМ – МАҚТАНЫШЫМ**

**1. Мәтінді оқып, пікіріңізді білдіріңіз.**

ХХІ ғасыр табалдырығын білім мен ғылымды бағыттау мақсатымен аттауымыз үлкен үміттің басты нышаны болып табылады. Себебі ұрпағы білімді халықтың болашағы бұлыңғыр болмайды, жас ұрпаққа сапалы, мән-мағыналы, өнегелі білім беру бүгінгі күннің басты талабы.

Тәуелсіз мемлекетімізге еңбекқор, өз кәсібін терең түсінетін, өзінің білімі мен іскерлігін жан-жақты қолдана білетін мамандар қажет. Қазір халыққа білім беру реформасы ғылыми негізге сүйенген пәнді оқытудың жоғары деңгейімен қамтамасыз етуді міндеттеп отыр. Соның ішінде дүниежүзілік ғылым пен мәдениеттің алтын қорына өлшеусіз үлес қосқан әл-Фараби бабамыздың педагогикалық мұрасы да телегей-теңіз мол дүние. Данышпан ойшыл: «Адам деген ардақты атты лайықты алып жүруден артық бақыттылық жоқ. Әлемде жаман мен жақсыны, адамның ақылы ғана ажыратады» деген болатын.

Білімді болу деген сөз – белгісіз нәрсені ашу қабілетіне ие болу деген сөз, білімді адам көп нәрсені біледі және қабілеті, дарыны арқылы басқа белгісіз нәрселерді өз бетінше аша алады.

Сонымен қатар ғұламалар болашақ жастардың білімді болуы өзінің сана-сезіміне, зейініне, дара қасиеттеріне, ақыл-ойына, жауапкершілігіне байланысты екенін дәлелдеген.

Біздің елімізге мемлекетімізді көркейтіп, өркендететін жас мамандар керек. Сол үшін біз түрлі ғылымды меңгеріп, оны өз болашағымызға, мемлекетіміздің көркеюіне пайдалануымыз керек.

**2. Мәтін бойынша сұрақтарға жауап беріңіз::**

1. Білім қалай бәсекеге түседі?

2. Ұлттық кадрлар қандай болуы керек?

3. Білімді болу деген не?

4. Жас мамандар қандай болуы қажет?

**3. Мәтіннен туынды зат есімдерді табыңыз.**

**4. Мына сөздер мен сөз тіркестерінің мағынасын түсініп алыңыз.**

Ғылымды бағыттау, басты нышан, халықтың болашағы, білім беру, басты талап, білім беру реформасы, ғылым мен мәдениет, алтын қор, білімді болу, қабілет, ғұламалар, дарын, зейін, ақыл-ой, жауапкершілік.

**Бүгінгі маман келбеті**

Қоғамның келешегі – жастар. Қазіргі жас ұрпақ өкілдері заманның қорғаушы күші – шын мәнінде жастар екенін түсінеді. Сондықтан жастарды білікті маман, озық ойлы азамат етіп тәрбиелеу үшін оларға мектептен бастап жоғары оқу орындарына дейін жүйелі білім беру керек. Барлық нәрсенің іргетасы – білім.

Жаңа ғасырдың мақсаты – әлемдік өркениет көшіне қосылу. Ертеңгі игіліктер үшін, әсіресе, бәсекелестіктің көрігі қызып тұрған бүгінгі таңда, жастар ел мүддесін көздейтін алтын қалыпқа құйылып, өмірлік тәжірибелерде шыңдалуы керек.

Президент Н.Ә.Назарбаевтың елімізді әлемдегі бәсекеге барынша қабілетті елу елдің қатарына қосу туралы байыпты стратегиясына сәйкес, жоғары оқу орындарының негізгі міндеті – әлемдік стандарттар деңгейінде білім сапасын қамтамасыз ету және білімді, білікті кадрларды даярлау жүйесін дамыту. Жоғары білімді, кәсіптік тұрғыда білікті мамандардың өз саласын жетік меңгеруі және қоғамдағы экономикалық әлеуметтік өзгерістерге, техника мен технологияларға ғылыми негізде баға бере алуы және олардың жолдары мен даму үдерісін болжай білуі міндетті.

Әрине, мемлекеттік тілді толық меңгеру бүгінгі маманның бірінші борышы. Қазақ тілі қазақ болып қалуымыз үшін керек болса, қазақ тілді маман қазақ ұлты ақ отауының шаңырағын ұстап тұратын тұлға ретінде керек.

Қазақты индустриялдық ұлт ететін де қазақтың мәдениетін жасайтын да, қазақ мемлекетін әлемнің өркениетті елдерімен бар жағынан теңестіретін де – қазіргі жастар мен келер ұрпақ. Сол себепті оларды осы бастан жан-жақты тұлға болуға дайындау қажет. *(Интернет материалы)*

**8. Сұрақтарға жауап беріңіз:**

1. Қоғамның келешегі – жастар дегенді қалай түсінесіз?

2. Бүгінгі маман келбеті қандай болуы керек?

3. Президент Н.Ә.Назарбаев алдымызға қандай міндеттер қойып отыр?

**9. Мына сөздердің мағынасын түсініп алыңыз.**

Әлемдік өркениет, бәсекелестік, әлемдік стандарттар, білімсапасы, білімді маман.

**10. Мәтіннен ілік септігі мен тәуелдік жалғаулы сөздерді табыңыз.**

**11. Берілген сөздермен сөйлем құрастырыңыз.**

Жас ұрпақ, өркениет,бәсеке, қабілетті, білікті, маман.

**12. Мәтін бойынша түсінгеніңізді айтып беріңіз.**

**Ө.ЖОЛДАСБЕКОВ – ТАЛАНТТЫ ҰЙЫМДАСТЫРУШЫ**

**1. Мәтінді түсініп оқыңыз.**

Адамға ерекше қасиет, телегей-теңіз дарын, биік абырой, ерен атақ бергенде Құдай оның кескін-келбетін, болмыс-бітімін, түр-тұлғасын, жүріс-тұрысын, кесімді сөзін, кесек ой-толғамдарын, алымы мен шалымын соған сай етіп жарататын көрінеді. Дәл осы қасиеттің бәрі қазақтың айтулы азаматтарының бірі, аты атажұрттан асып, төрткүл дүниеге жеткен, білім беру ісінің білгірі Өмірбек Арсыланұлы Жолдасбековтің бойында бар еді.

Өмірбек Арсыланұлы 30-шы жылдарда ел тарихының ең бір ауыр кезеңінде дүниеге келген. Ол үш ғасырдан аса тарихы бар М. Ломоносов атындағы Мәскеу мемлекеттік университетінің механика-математика факультетінің түлегі. Еңбек жолын Шымкент Қазақ технология институтында оқытушыдан бастайды. Ғылым әлеміне деген бала кезінен басталған құлшынысы оны Мәскеуге қайта оралтады. Онда аспирантураны сәтімен аяқтап, ғылыми атағын алып, туған Отанына оралады. Бұдан кейінгі өмір жолы өз елі, өскен жерімен тығыз байланысты.

Қазіргі Қ. Сәтбаев атындағы Ұлттық техникалық университетте доцент, декан, проректор, 1970-1986 жылдар аралығында қазақ білімі мен ғылымының қара шаңырағы саналатын қазіргі әл-Фараби атындағы Қазақ Ұлттық университетінің ректоры болды. Осы тұста оның ұйымдастырушылық қабілеті айқын көрінді. ҚазҰУ қалашығы бой көтергенде күндіз-түні басында жүрді. Қазір ҚазҰУ қалашығы десе - Өмірбек Жолдасбеков, Өмірбек Жолдасбеков десе — ҚазҰУ қалашығы көз алдыңа келеді. Мұндай өркенді істі кезінде қазақ ғылымының атасы Қаныш Сәтбаев та жүзеге асырған екен. Оның Ұлттық Ғылым академиясының бүгінгі тарихи ғимаратын салдырғаны тарихтан мәлім.

Өмірбек Арсыланұлы қай жұмысты болса да адал атқарып, өзгеден де соны талап ететін. Ел ісі, ұрпақ болашағы дегенде әрбір шешімін парасаты мен кемеңгерлігіне жүгіндіретін.

**2. Тапсырмаларды орындаңыз:**

1. Тақырыпқа байланысты қандай деректерді білесіздер?

2. Университет тарихында қызмет атқарған ректорлар туралы не білесіздер?

3. Қазақстанда машина жасау қай деңгейде деп ойлайсыз?

а) көлік ретінде;

ә) ауыр өнеркәсіпте және жеңіл өнеркәсіпте;

б) үй құрлысында;

в) электронды техникада;

**3. Сіз ғалым болсаңыз не істер едіңіз? Ойыңызды баяндап, жазыңыз.**

**4. Пікір алмасу сұрақтарын дайындаңыз.**

**Б. ЖҰМАҒҰЛОВ – САЯСИ ҚАЙРАТКЕР, КӨРНЕКТІ ҒАЛЫМ**

**1. Берілген сөздер мен сөз тіркестерімен сөйлемдер құраңыз.**

Танымал, қоғам қайраткері, ғалым, қарапайым есептерді шешу, қосқан елеулі үлесі үшін, шетелдерде жарық көру, түркітілдес елдер.

**2. Мәтінді оқыңыз.**

2008 жылдың 21 сәуірінен бастап әл-Фараби атындағы Қазақ ұлттық университетінің ректоры. 1953 жылы 18 тамызда туылған, қазақ. Білім жоғары. С.М.Киров атындағы Қазақ мемлекеттік университетін бітірген. Ғалым-математик, техника ғылымдарының докторы, профессор, ҚР ҰҒА академигі. Қазақстан Республикасының ғылым, техника және білім саласындағы Мемлекеттік сыйлығының лауреаты, «Қазақстанның еңбек сіңірген қайраткері». Танымал мемлекет, қоғам және саяси қайраткер. Есептеу математикасы саласының, ақпараттық технологияларды, математикалық моделдеу және математикалық тәсілдерді мұнайгаз саласындағы гидродинамикалық және  қарапайым есептерді шешу барысында жетілдіру және қолдану саласындағы көрнекті ғалым. Қазақстанда және алыс-жақын шетелдерде жарық көрген 350-ден аса ғылыми жұмыстың және 7 іргелі монографияның авторы. Еңбек жолын С.М. Киров атындағы Қазақ мемлекеттік университетінде ғылыми және оқытушылық қызметтен бастады. Халықаралық ынтымақтастықты дамытуға қосқан елеулі үлесі үшін, ғылым саласында интеграциялық үдерістерді  дамыту бойынша жүргізген белсенді жұмысы үшін ЮНЕСКО және Халықаралық инженерлік академиясының үлкен алтын медалімен, FEIIC Ислам елдері Федерациясы инженерлік академияның «Ғылыми байланыстарды дамытуға қосқан елеулі үлесі үшін» ерекше белгісімен (Мысыр қаласы, APE штаб-пәтері) марапатталған.2009 жылдың мамыр айында Б.Т. Жұмағұлов Дамаск қаласында өткен Х Мерейтойлық Бас Ассамблеясының (FEIIC) Ислам елдері федерациясы инженерлік академиясының бірінші вице-президенті болып сайланды, ал осы жылдың шілдесінде Алматы қаласында (Қазақстан) Түркітілдес елдердің бүкіләлемдік математикалық қоғамы үшінші конгресінің өткізілуі барысында Түркі әлемі математикалық қоғамының президенті қызметіне тағайындалды. 430-дан аса жарияланымдары  бар - мақалалар, қоғамдық-саяси тақырыптағы очерктер.

**3. Мәтін бойынша сұрақтарға жауап беріңіз:**

1. Б.Жұмағұлов қай жылдары ҚазҰУдың ректоры болды?

2. Ел үшін жасаған қандай қызметтерін баса айтуға болады?

3. Қандай еңбектерін білесіз? Қай салада еңбектер жазған?

4. Б.Жұмағұлов қандай еңбектері үшін қандай атақтардың иесі болды?

5. Қазіргі кезде қандай қызмет атқарады?

**4. Жағдаяттық тапсырмалар.**

*Сізге кәсіби біліктілігіңізді жетілдіру үшін алыс шетелге баруға ұсыныс түсті. Болашағыңыз үшін бұл сапардың маңызы бар. Өзіңіз барғыңыз келгенімен, анаңыз қарсы. Сіздің әрекетіңіз?*

**Ш.СМАҒҰЛОВ – АТАҚТЫ МАТЕМАТИК, АКАДЕМИК**

**1. Ой шақыру.**

а) Математика ғылымына үлес қосқан қандай атақты ғалымдарды білесіз?

ә) Осы сала бойынша жазылған қандай ғылыми еңбектермен таныстыңыз?

**2. Мәтінді оқыңыз.**

Шалтай Смағұлов – атақты математик, академик, əлем таныған ірі ғалым, қолданбалы математика, есептеу гидродинамикасы мен ақпараттық технологиялар саласындағы қазақстандық ғылыми мектептің негізін салушы.

Шалтай Смағұлов ғылымға келген уақыт аралығында 150-ден астам ғылыми еңбек, оның ішінде 8 монографиялық еңбек жазыпты. Ғалымның тікелей жетекшілік жасауымен 60-тан астам кандидаттық диссертация, 10 докторлық диссертацияның қорғалуы Ш. Смағұловтың ғылым саласындағы дарындылығы мен біліктілігі,табандылығының нəтижесі.

**3. Мәтін бойынша сұрақтарға жауап беріңіз:**

1. Шалтай Смағұлов қандай жоғары оқу орындарында білім алды?

2. Ғалымның қандай еңбектері бар?

3. Оның ашқан жаңалықтары қайда қолданылды?

4. Мәтінді толықтырыңыз.

**4. Көп нүктенің орнына тиісті қосымшаларды қойыңыз.**

1. Новосібірдегі мемлекеттік университет... оқу... жібереді. 2. Теориялық жəне қолданбалы механика ғылыми-зерттеу институты... аға ғылыми қызметкер ретінде жұмыс істей... . 3. Өзінің əріптесі, техника ғылымдарының докторы, профессор, академик Б. Жұмағұлов... бірлесе жетекшілік етіп, мұнай-газ шығатын орындар... компьютерлік бағдарламалар арқылы бақылау, болжау жасайтын ақпаратты жүйелер... жасады. 4. Осы бағдарлама Құмкөл-Лукойл, Торғай-Петролеум, Қаражамбас сияқты кен орындары... қолданылуда.

**АДАМ ЖАСЫНЫҢ ШАҚТАРЫ**

**1. Мәтінді оқып, мазмұнын айтыңыз.**

Бір адамның өмірін 100 жылға шамалап, оны бір дәуір деп атаған. Жүзді 4-ке бөліп, алғашқы 25 жасын – дәурен деп, екінші 25, яғни, 50 жасты – ел ағасы деп, үшінші 25, яғни, 75 жасқа дейінгі кезеңді – аталық жас деп, 75-ті – қарттық жас немесе таусыншақ жас деп атаған. Мүшелдік жыл санау есебі бойынша бір адамның дәуірінде – 8 мүшел болады (13, 25, 37, 49, 61, 73, 85, 97) деп болжалдап, 5 топқа бөліп есептеген. Балалық мүшел (13), жігіттік мүшел (25 – 37), ағалық мүшел (49 – 61), аталық мүшел (73), кәрілік мүшел (85 – 97) деп болжалдап, 5 топқа бөліп есептеген. Осы мүшелдердің әрқайсысы тағы да бірнеше шаққа бөлініп аталады. Мысалы, балалық мүшелде нәресте шақ (2 жасқа дейін), сәби шақ (7 жасқа дейін), бөбек шақ (8-9), жеткіншек шақ (10 – 12), жасөспірім шақ, (13 -15), ересек шақ (15 – 16) деп аталатын алты шақ бар. Ал, жігіттік мүшелде бозбалалық шақ, албырт шақ, ағалық шақ, кісілік шақ деген 4 шақ, ел ағасы болған шақ, отағасы, қосағасы, атасақал аузына біткен шақ деп тағы бірнешеге бөлінеді. Осыларға сай адамды жас мөлшеріне қарай биязылықпен атауда жас мөлшерінің әр түрлі атаулары қалыптасқан:

**2. Беірілген сөз тіркестерімен сөйлемдер құраңыз.**

***а) Балалық шақ***

13 жасқа дейін: нәресте, бөбек, сәби балдырған бүлдіршін. жеткіншек, бала.

***ә)******Жастық шақ***

25 жасқа дейін: жасөспірім, бозбала, ересек, ұлан, жігіт (бойжеткен).

***б) Кемел шақ***

37 жасқа дейін: аға, жігіт ағасы, келіншек, әйел, ана, тәте, апа.

***в) Есейген шақ***

49 жасқа дейін: отағасы, ел ағасы, әке, көке (ана).

***г) Аталық шақ***

61 – 73 жасқа дейін: ата, ақсақал, шал (апа, әже, кемпір).

***ғ) Қарттық шақ***

85 – 100 жасқа дейін: қария, қарт, кейуана, баба.

**3. Мәтін бойынша сұрақтар дайындаңыз.**

**4. Мәтіннен сан есімдері тауып, олардың жасалу жолдарын айтыңыз.**

**АҚПАРАТТЫҚ ТЕХНОЛОГИЯЛАР ПАРКІ**

**1. Ойталқы сұрақтары**

а) Бәсекеге қабілетті болу үшін не қажет?

ә) Ақпарат дегенді қалай түсінесіздер?

б) Алматы қаласының бәсекеге қабілеттілігі қаншалықты дәрежеде?

в) Арнайы экономикалық аймақ өндірістің қандай салаларын қамтиды?

**2. Сөздердің мағынасына мән беріңіз**

а) басымдық

ә) әлемдік бәсекелестік

б) қолданбалы ғылым

в) даңғыл жол

**3. Мәтінді оқыңыз**

“Қазақстанның бәсекеге барынша қабілетті, дамыған 50 елдің қатарына қосылу мақсатын орындау жолындағы басымдылықтың бірі – осы заманғы білім, ғылым мен иновацияны дамыту қажет”. Сондықтан да Алматыны инновациялар мен жоғарғы технологиялар орталығына айналдыру басты басымдылықтардың бірі ретінде жоспарға кірген. Өйткені минералды шикізаттар өңдеуге негізделген өндіріс орындары жоқ Алматыда инновациялық технологияларды дамыту – қазіргі замандағы әлемдік бәсекелестіктен қалып қоймауға негіз болады.

Осы орайда 2003 жылы 18-тамыздағы Қазақстан Президентінің “Ақпараттық технологиялар паркі” арнайы экономикалық аймағын құру туралы” Жарлығына сәйкес Алматы қаласы Медеу ауданының аумағына кіретін Алатау кентінде Ақпараттық технологиялар паркі құрылды. Бүгінде Alatay Ht City деп аталып жүрген бұл арнайы экономикалық аймақ Алматыдан 25-шақырым және әуежайдан 7 шақырым жерде орын тепті.

Жалпы Ақпараттық технологиялар паркінің 340 г-лық аумағындағы 87,2 г. жер – өндірістік мақсаттарға, 11,8 г. – коммерциялық мақсаттарға 7,9 гектары институтционалдық аймаққа, 28,4 гектары – тұрғын үйлерге айналмақ. Бүгінге дейін бұл паркте жұмыс істеуге 25 компания ниет танытып, олардың 11-і таңдалып алынды. Олардың ішінде әлемге кең танымал “Microsoft”, “HP”, “Siemens”, “Gilat”, “Thales”, “Orafle”, “Eg Electronics” т.б. компаниялары бар. Сонымен қатар Ақпараттық технологиялар паркі алдында 47 жобаны жүзеге асыру міндеті тұр. Бірінші кезекте – Интернет желісіне жылдам қосылу, Ip – телефония, Wi-Fi, бейнекөрсетілім, цeb – хостинг, компаниялар туралы мәліметтер базасын сақтау секілді қызметтер жүзеге асырылуда және қазір мұнда сұйық кристалл өндіретін зауыт салыну үстінде. Ал алдағы уақытта жасанды иммундық және нейрондық жүйелер негізінде жаңа ақпарат жүйесі құрылады.

**БИЛЛ ГЕЙТС - КОМПЬЮТЕР ДАНЫШПАНЫ**

**1-тапсырма. Мәтінді аударыңыз, әңгімелеңіз.**

**Билл** **Гейтс** (**William** (**Bill**) **Gates**) родился 28 октября 1955 г. в Сиэтле в семье адвоката и школьной учительницы. Будущий основатель Microsofta учился в муниципальной начальной школе, а затем - в частной школе Lakeside School. Там, когда ему исполнилось 13 лет, он занялся программированием. В конце 1968 года в Сиэтле открылась компания Computer Center Corporation, которая предоставила школе компьютерное время по приемлемым ценам. Гейтс, с друзьями сразу же стали исследовать новые компьютеры, но, к сожалению, после некоторых повторяющихся манипуляций с программными счетчиками времени, им запретили там более появляться.Но это не оставило юных энтузиастов. Билл Гейтс, Пол Аллен и несколько ребят объединились в Lakeside Programmers Group. Первую возможность применить свои знания им предоставила Computer Center Corporation. Она наняла их искать ошибки и слабые места в ПО в обмен на компьютерное время. Они целыми днями просиживали за компьютерами и читали компьютерную литературу, а через некоторое время уже сотрудники фирмы стали обращаться к ним за консультациями.

В 1971 году они устроились в компанию Information Sciences Inc., где разрабатывали программы составления платежных ведомостей, получая компьютерное время и постоянный доход.

В 1972 году Билл Гейтс и Пол Аллен основали компанию Traf-O-Data, которая занималась разработкой ПО для местных властей. Бизнесмены заработали $20 тыс. на этом проекте, но компания вскоре закрылась.

**2. Мәтін бойынша сұрақтар дайындаңыз.**

Билл Гейтс туралы тағы не білесіз?

**ИНТЕРНЕТ ТУРАЛЫ ҰҒЫМ**

**1-тапсырма. Мәтінді оқыңыз.**

Жиырмасыншы ғасырдың аяғында пайда болған Интернет қазір жер шарының әр түкпірін байланыстырып сан алуан адамдарды, елдер мен құрылқтарды біріктіріп отыр.

Интернет 1960 жылдары АҚШ-та дүниеге келдi.Оны соғыс бола қалған жағдайда бір-бірімен телефон арналары арқылы қосылған компьютер желілерімен байланысып отыру үшін АҚШ-ның орталық барлау басқармасының қызметкерлері ойлап тапқан.Алпысыншы жылдардың аяғында Пентагон ядролық соғыс бола қалғанда компьютер желісінің үзілмеуі үшін арнайы жүйе жасады, тaжiрибенiң ойдағыдай жүргiзiлу барысында ARPA net желiсi пайда болып, ол Калифорниядағы жaне Юта штаты зерттеу орталықтарындағы үш компьютердi ғана бiрiктiрдi.Кейiн ARPAnet бейбiт мақсатқа қызмет еттi, оны негізінен ғалымдар мен мамандар пайдаланды.Сексенінші жылдардың басында Интернет деген термин пайда болды.Бұл ағылшынның халықаралық желі деген сөзі.

Планетамыздың кез келген нүктесiндегi ауа райын, ақпараттық агенттiктiң соңғы жаnалықтарын бiлгiңiз келсе Интернет жaрдем беруге aзiр. Шалғай елдерге сапар шексеңiз сiзге қажет елмен, қаламен, қонақ үймен таныса аласыз.Интернеттен ғалым да, бизнесмен де, компьютерлiк ойын әуесқойы да, бәрi-бәрi қажет ақпарат таба алады. Интернет күнделiктi тұрмыс пен жұмыстың айнымас құралына айналып келедi.

Интернеттің негізі АҚШ-да жасалғанымен, оның нақты қожайыны жоқ. Әрбір үкімет, компания, университет ақпараттық қызмет ұсына отырып, бұл желінің тек қана өз бөлігіне иелік жасайды.

**2-тапсырма. Сұрақтарға жауап беріңіз**

*а) интернет қашан пайда болды?*

*ә) интернет қандай мақсатта жасалынған болатын?*

*б) интернеттің қандай маңызы бар?*